**Tamsirt tis 3: Ifniqen deg Tefriqt Ugafa**

Imaziγenseg talliyin n zik (send amezruy ...), sεan assaγen akked yegduden i asen-d-yezzin. Gar yineggura-ya, llan yifniqen i d-yusan γer Tefriqt ugafa deg tasut tis IX q. t. s. Σ. Ihi, anwi i d Ifniqen? Amek i d-usan γer Tefriqt ugafa? D acu-tt tγerma i sbedden deg Tefriqt ugafa d wamek i teγli tneggarut-a?

**Tadra n yifniqen**

Ifniqen kkan-d seg tmurt n Finiqya i d-yezgan deg cceṭ Alubnani d Surya d falasṭin. Llan ttwassnen s tnezzut d tfellaḥt d yinig γer yilel agrakal. Armud-nsen ires γef tmerrit d temguri n yesγunen, lkettan, afexxar. Llan ttbeddilen sselεa acku mazal ur d-nnulfan ara yidrimen deg lawan-nni.

**Asebded n Qerṭağ**

Almend n tuget n yimazrayen, asebded n Qerṭağ yella-d deg tasut tis IX s. t. s. Σ, deg useggas 814 q. t. Σ. Deg tazwara, nnan-d yimazrayen semman-as *‘Byrsa’* anamek-is ‘aglim n uzger. Tella temdint-a tamaynut, tettak tabzert i yilibiyen, tettxellis Tyr tamanaγt n Surya. Kra kra temhaz tuγal d tamanaγt n Tefriqt Ugafa. Temhaz deg tezmert (igen) daγen deg tesreḍt.

**Taγerma n Qerṭağ**

Taγerma n yifniqen teqqen γer tsekla, tasreḍt ideg d-ğğan later-nsen, Ilibiyen εebden ayen εebden yifniqen acku ifniqen wwin-d yid-sen illulen-nsen am Baal Amon d Tanit. Wwin-d tira d tẓuri-nsen. Bnan isugan am Skikda, Ğiğel, Delles.

**Assaγen d yiγerfan i asen-d-yezzin**

Ayen i d-ibanen deg umhaz n Qerṭağ yettak-aγ-d isallen γef wassaγen-is d yiγerfan-nniḍen aladγa imaziγen imi tebda s uxelles n tebzert iwakken ad texdem tafellaḥt i yimezdaγ-is, tesnuz irden d temẓin (nneεma). Daγen, suffγen-d lγellat seg wakal-nsen d timeqqranin i yimezdaγ n Tefriqt Ugafa, acku lemden tarrayt n tfellaḥt. Tufa-tt Qerṭağ d tagnit iwakken ad tessewsaε akal-is. Ad naf daγen igen n Qerṭağ azgen ameqqran deg-s d inumidiyen (‘el murtaziqa’ neγ ‘les mercenaires’).

**Assaγen d yigrikiyen d Rruman:** Assaγen d yegrikiyyen llan deg tazwara lhan acku cerken deg kra n tγawsiwin am zzğağ, afexxar i xeddmen yigrikiyen yeqqim-d later-is deg Qerṭağ. Almi d 480 q. t. s. Σ. Bdan-d wuguren d ṭṭradat gar-asen, ef temsalt n wakal (la Sicile imi bγan akk ad tt-awin).

Ma d assaγen gar Qerṭağ d yirumanen, llan seg wasmi tbedd Qerṭağ lhan almi ttwaγen deg 264 q. t. s. Σ syin bdan ṭṭradat ibuniqen.

 Sbedden yifniqen deg Tefriqt ugafa taγerma s wazal-is s usbded n Qerṭağ. Tga assaγen d yimaziγen d temdinin i as-d-yezzin armi d asmi xesren wassaγen, bdan ttradat imeqqranen gar-as d Rruman.